રિઆનાને વસ્તુઓ તોડવી ગમે છે. એ સિમ્બોલ છે કે રિઆના નિયમોમાં નથી માનતી. એના બર્થડે પર રાહુલ એને એવી જગ્યાએ લઈ જાય છે જ્યાં રિઆના વસ્તુઓ તોડીને ખુશ થાય છે. રાહુલ જ્યારે ગાડી ચાલુ નથી એ વખતે પણ સીટ બેલ્ટ બાંધી રાખે છે. રિઆના એને મજાક કરે છે કે એ ઊંઘતી વખતે તો સીટ બેલ્ટ નથી પહેરતો ને! એ પુરાવો છે કે રાહુલને બંધાઈને રહેવાની ટેવ પડી ગઈ છે. એક વખત જે રીતે રહેવાની ટેવ થઈ જાય છે એ બદલતાં ઘણો સમય લાગે છે. એના માતા-પિતાની બધી વાતો માનવાને કારણે એની એ હાલત થઈ ગઈ છે.